ΓΡΑΠΤΗ ΕΡΩΤΗΣΗ E-1393/02

υποβολή: Glenys Kinnock (PSE) προς το Συμβούλιο

(15 Μαΐου 2002)

Θέμα: Διεύρυνση και πιθανός αντίκτυπος στις χώρες ΑΚΕ

Συμφωνεί το Συμβούλιο ότι δυστυχώς δεν έχει έως τώρα δοθεί σημασία στις συνέπειες της διεύρυνσης για της χώρες ΑΚΕ·

Απάντηση

(30 Σεπτεμβρίου 2002)

Όπως αναμφίβολα θα γνωρίζει το αξιότιμο μέλος του Κοινοβουλίου, με την προσχώρησή τους στην Ένωση, τα νέα κράτη μέλη θα κληθούν να εφαρμόσουν το σύνολο του κεκτημένου, το οποίο περιλαμβάνει όλες τις δεσμεύσεις που έχουν αναληφθεί στο πλαίσιο των πολιτικών τις οποίες ακολουθεί σε εξωτερικό επίπεδο η Ένωση, καθώς και την Κοινή Εμπορική Πολιτική. Η Ένωση διαθέτει ένα σύστημα γενικευμένων προτιμήσεων προς όφελος των αναπτυσσομένων χωρών και, μέσω της Συμφωνίας του Κοτονού, η οποία βασίζεται σε εικοσιπενταετή συνεργασία στο πλαίσιο των Συμβάσεων του Λομέ, διαθέτει ένα συνολικό σύστημα σχέσεων με τις χώρες της Αφρικής, της Καραϊβικής και του Ειρηνικού. Τα νέα κράτη μέλη θα κληθούν να αναλάβουν όλες τιςποχρεώσεις της Κοινότητας και των κρατών μελών της στους τομείς αυτούς, συμπεριλαμβανομένης της συνεισφοράς στο Ευρωπαϊκό Ταμείο Ανάπτυξης. Επομένως, οι χώρες ΑΚΕ θα τύχουν της ιδίας μεταχείρισης και των ιδίων προτιμήσεων με τις χώρες που προσχωρούν στην ΕΕ, και τα νέα κράτη μέλη θα είναιποχρεωμένα κατά την προσχώρηση να ανοίξουν τις αγορές τους μονομερώς στα προϊόντα ΑΚΕ, όπως συμβαίνει με τη σημερινή ΕΕ. Η προοδευτική ευθυγράμμιση των θέσεων τωνποψηφίων χωρών με τις θέσεις της ΕΕ στο πλαίσιο των σχέσεων εξωτερικού εμπορίου καθώς και στα πολυμερή φόρουμ καθιστά, ήδη, τις σχέσεις πλέον αξιόπιστες και προβλέψιμες για τις χώρες ΑΚΕ. Η διεύρυνση αναμένεται ότι θα ενισχύσει και θα βελτιώσει τις εμπορικές δυνατότητες των χωρών ΑΚΕ, οδηγώντας σε αυξημένα εμπορικά ρεύματα και άνοιγμα μιας ευρύτερης αγοράς για τα προϊόντα τουςπό εναρμονισμένους όρους. Σημειωτέον ότι, ως αποτέλεσμα της διεύρυνσης, η εξαγωγική αγορά των ΑΚΕ θα αυξηθεί από 380 εκατομ. σε 500 εκατομ. καταναλωτές.

Σύμφωνα με το άρθρο 94 παρ. 3 της Συμφωνίας του Κοτονού, κατά τις διεξαγόμενες διαπραγματεύσεις προσχώρησης, τα δύο μέρη ανταλλάσσουν απόψεις για σχετικά ζητήματα που προκύπτουν από τη διεύρυνση της ΕΕ. Η διεύρυνση συγκαταλεγόταν στην ημερήσια διάταξη της ετήσιας συνόδου του Συμβουλίου Υπουργών ΑΚΕ-ΕΕ και θα συζητηθεί και κατά το επικείμενο Συμβούλιο στην Punta Cana (Δομινικανή Δημοκρατία) στις 28 Ιουνίου. Εφιστάται επίσης η προσοχή του αξιότιμου μέλους του Κοινοβουλίου στην τελευταία παράγραφο του προαναφερόμενου άρθρου της Συμφωνίας, που προβλέπει ότι τα μέρη θα επανεξετάσουν τα αποτελέσματα της προσχώρησης νέων κρατών μελών στην παρούσα Συμφωνία. Το Συμβούλιο των Υπουργών μπορεί να αποφασίσει όσον αφορά τυχόν μεταβατικά ή τροποποιητικά μέτρα τα οποία μπορεί να απαιτηθούν.

Η ισπανική Προεδρία συγκάλεσε συνεδρίασηψηλού επιπέδου, τον Απρίλιο, στην οποία έλαβαν μέρος οι Πρέσβεις των χωρών ΑΚΕ, οι Πρέσβεις τωνποψηφίων χωρών, η Προεδρία και η Ευρωπαϊκή Επιτροπή για τη διεξαγωγή ανταλλαγής απόψεων σχετικά με την πορεία των διαπραγματεύσεων προσχώρησης και σχετικά με το κεκτημένο στον τομέα της συνεργασίας για την ανάπτυξη. Οι συζητήσεις επικεντρώθηκαν στις προοπτικές της Ευρωπαϊκής Αναπτυξιακής Πολιτικής, στο σύστημα του Κοτονού και στη χρηματοδότηση του Ευρωπαϊκού Ταμείου Ανάπτυξης καθώς και στις εξελισσόμενες εμπορικές προτιμήσεις που έχουν χορηγηθεί από την ΕΕ στις χώρες ΑΚΕ δυνάμει των Συμφωνιών του Λομέ και του Κοτονού. Αποφασίσθηκε, τέλος, ότι θα πρέπει να συνεχισθούν μελλοντικά οι διαβουλεύσεις ενόψει των εξελίξεων της διαδικασίας διεύρυνσης.